Алматы оқушылары демалыс кезінде қолөнер бұйымдарын жасап үйренбек
DATE: 03:22, 02 Қаңтар 2018 | GMT +5
TITLE: Алматы оқушылары демалыс кезінде қолөнер бұйымдарын жасап үйренбек
URL: https://kaz.inform.kz/news/almaty-okushylary-demalys-kezinde-koloner-buyymdaryn-zhasap-uyrenbek_a3111123/
META: DATE: 03:22, 02 Қаңтар 2018 | GMT +5
TOTAL WORDS: 107
AUTHOR(S):
TEXT: «Демалысты бірге өткізейік!» шарасы 2018 жылдың 3-7 қаңтар күндері ұйымдастырылмақ. Музейдің хабарлауынша, балалар басқұр жасап, киіз басуды, білезік әзірлеуді үйренбек. «Бұл күндері «Ғажайып шам» қыш құю шеберханасы жұмыс жасайды. Керамикалық өнімді оқушы өзімен бірге алып кете алады. 3 қаңтарда миниатюра техникасында керамикалық мүсіншені безендіреміз. Жаңа білезікті де оқушы өз қолымен жасап ала алады. 4 қаңтарда көне басқұр техникасын үйренеміз. Сондай-ақ, сіздер үшін осы күні қыш бұйымдар шеберханасы жұмыс істейді. Жұма күні, 5 қаңтарда киізден аксессуарларлар жасаймыз. Сенбі күні, 6 қаңтарда, шеберлердің жетекшілігімен біз сәндік ұлттық үлгілермен панно тоқумен айналысатын боламыз», делінген хабарламада. Балаларға қол өнербұйымдары бойынша сабақтар ақылы, 1 200 теңгеден бастап, 2 000 теңге аралығында болмақ
